Document ID: 31994D0376

31994D0376
L 171/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 30 май 1994 година
за изменение на Решение 85/377/ЕИО относно установяване на типология на Общността за земеделските стопанства
(94/376/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 79/65/ЕИО на Съвета от 15 юни 1965 г. относно създаване на система за събиране на счетоводна информация за доходите и икономическата дейност на земеделските стопанства в Европейската икономическа общност (1), последно изменен с Регламент (ЕИО) № 3577/90 (2), и по-специално член 4, параграф 4 и член 11 от него,
като има предвид, че типологията на Общността за земеделските стопанства, създадена с Решение 85/377/ЕИО на Комисията (3), и по-специално стандартната брутна разлика (СБР), е основата за класифицирането на земеделските стопанства по икономически размер и тип земеделско производство, както при статистическите изследвания за структурата на земеделските стопанства, така и при системата за земеделска счетоводна информация (СЗСИ); като има предвид, че също така типологията на Общността е и базата за изчисляване на европейските единици за размер (ЕЕР) и праговете, използвани, за да се ограничи полето на наблюдение и да се изготви плана за подбор на отчетните стопанства, които са включени или предстои да бъдат включени в системата за земеделска счетоводна информация (СЗСИ);
като има предвид, че резултатите от статистическите изследвания за структурата на земеделските стопанства, класифицирани по ЕЕР и по тип земеделско производство, служат за база при вземането на решения във връзка с политиката за структурата на стопанствата в рамките на Общата селскостопанска политика и за установяване на полето на наблюдение на системата за земеделска счетоводна информация (СЗСИ), а това от своя страна служи за база при подбора и претеглянето на извадката от стопанства за СЗСИ; като има предвид, че подборът на отчетните стопанства за полето на наблюдение трябва да е представителен от гледна точка на целите на всеки един от планираните анализи;
като има предвид, че Регламент (ЕИО) № 571/88 на Съвета (4), последно изменен с Решение 93/156/ЕИО на Комисията (5), предвижда поредица от статистически изследвания на Общността за структурата на земеделските стопанства от 1988 г. до 1997 г. и определя характеристиките, които ще се изследват;
като има предвид, че член 11 от Решение 85/377/ЕИО на Комисията постановява, че Комисията, с помощта на държавите-членки, най-малко на всеки 10 години прави преглед на натрупания опит по прилагането на решението, както и на всички нововъзникнали в съответната област потребности на Общността; като има предвид, че след такъв преглед в решението могат да се правят съответни изменения;
като има предвид, че структурата и съдържанието на списъка с характеристиките от статистическите изследвания от 1988 г. до 1997 г. са били изменени, като по този начин характеристиките в новия списък се различават от регистрираните при предишните изследвания; като има предвид, че типологията на Общността за земеделските стопанства зависи от този списък и затова именно е необходимо да се приведе в съответствие Решение 85/377/ЕИО към списъците с характеристиките на изследванията, определени в Регламент (ЕИО) № 571/88;
като има предвид, че предвидените в настоящото решение мерки са в съответствие със становището на Комитета на Общността за системата за земеделска счетоводна информация, както и със становището на Постоянния комитет за земеделска статистика,
ПРИЕ НАСТОЯЩОТО РЕШЕНИЕ:
Член 1
Приложения II и III към Решение 85/377/ЕИО се изменят в съответствие с приложения I и II към настоящото решение.
Член 2
Настоящото решение се прилага от 1988 година.
Член 3
Адресати на настоящото решение са държавите-членки.
Съставено в Брюксел на 30 май 1994 година.

Labels: 12
6